
(Menettely määräytyy säädösesityksessä ehdotetun oikeusperustan mukaan.)







	Tarkistukset säädösesitykseen

	Palstoina esitettävät parlamentin tarkistukset

Poistettava teksti merkitään vasempaan palstaan lihavoidulla kursiivilla. Tekstiä korvattaessa muutosmerkinnät tehdään molempiin palstoihin lihavoidulla kursiivilla. Uusi teksti merkitään oikeaan palstaan lihavoidulla kursiivilla.

Tarkistuksen tunnistetietojen ensimmäisellä ja toisella rivillä ilmoitetaan käsiteltävänä olevan säädösesityksen kohta, jota tarkistetaan. Jos tarkistus koskee olemassa olevaa säädöstä, jota säädösesityksellä muutetaan, tunnistetietojen kolmannella rivillä ilmoitetaan muutettavan säädöksen tyyppi ja numero ja neljännellä rivillä tarkistettavan tekstinkohdan paikannus.

Konsolidoituna tekstinä esitettävät parlamentin tarkistukset

Uusi teksti merkitään lihavoidulla kursiivilla. Poistettava teksti merkitään symbolilla ▌tai yliviivauksella. Tekstiä korvattaessa muutosmerkinnät tehdään siten, että uusi teksti merkitään lihavoidulla kursiivilla ja korvattava teksti poistetaan tai viivataan yli. 
Parlamentin yksiköiden tekemiä lopullisen tekstin teknisiä muutoksia ei merkitä.

[bookmark: _Toc256000004]LUONNOS EUROOPAN PARLAMENTIN LAINSÄÄDÄNTÖPÄÄTÖSLAUSELMAKSI
ehdotuksesta Euroopan parlamentin ja neuvoston asetukseksi liikekiinteistöjä koskevista muista kuin rahoitustilastoista

(COM(2025)0100 – C10-0046/2025 – 2025/0052(COD))
(Tavallinen lainsäätämisjärjestys: ensimmäinen käsittely)
Euroopan parlamentti, joka
–	ottaa huomioon komission ehdotuksen Euroopan parlamentille ja neuvostolle (COM(2025)0100),
–	ottaa huomioon Euroopan unionin toiminnasta tehdyn sopimuksen 294 artiklan 2 kohdan ja 338 artiklan 1 kohdan, joiden mukaisesti komissio on antanut ehdotuksen Euroopan parlamentille (C10-0046/2025),
–	ottaa huomioon Euroopan unionin toiminnasta tehdyn sopimuksen 294 artiklan 3 kohdan,
–	ottaa huomioon budjettivaliokunnan talousarvionäkökohtia koskevan arvion,
–	ottaa huomioon Euroopan keskuspankin 2. syyskuuta 2025 antaman lausunnon[footnoteRef:2]1, [2: 1  EUVL C 5615, 16.10.2025, s. 0.] 

–	ottaa huomioon työjärjestyksen 60 artiklan,
–	ottaa huomioon talous- ja raha-asioiden valiokunnan mietinnön (A10-0215/2026),
1.	vahvistaa jäljempänä esitetyn ensimmäisen käsittelyn kannan;
2.	pyytää komissiota antamaan asian uudelleen Euroopan parlamentin käsiteltäväksi, jos se korvaa ehdotuksensa, muuttaa sitä huomattavasti tai aikoo muuttaa sitä huomattavasti;
3.	kehottaa puhemiestä välittämään parlamentin kannan neuvostolle ja komissiolle sekä kansallisille parlamenteille.


<RepeatBlock-Amend><Amend>Tarkistus		<NumAm>1</NumAm>
<DocAmend>Ehdotus asetukseksi</DocAmend>
<Article>Johdanto-osan 1 kappale</Article>
	

	Komission teksti
	Tarkistus

	(1)	Kiinteistömarkkinoiden kehitystä koskevat tilastot ovat olennaisen tärkeitä talous- ja rahapolitiikan, järjestelmäriskien seurannan ja makrovakauspolitiikan kannalta.
	(1)	Kiinteistömarkkinoiden kehitystä koskevat tilastot ovat olennaisen tärkeitä talous- ja rahapolitiikan, järjestelmäriskien seurannan ja makrovakauspolitiikan kannalta. Aiemmat finanssikriisit ovat osoittaneet, että kiinteistömarkkinoiden kehitys voi heijastua koko rahoitusjärjestelmään ja vaikuttaa vakavasti reaalitalouteen.


</Amend>
<Amend>Tarkistus		<NumAm>2</NumAm>
<DocAmend>Ehdotus asetukseksi</DocAmend>
<Article>Johdanto-osan 2 a kappale (uusi)</Article>
	

	Komission teksti
	Tarkistus

	
	(2 a)	Finanssimarkkinoiden vakauden valvontaryhmä yksilöi 19 päivänä kesäkuuta 2025 antamassaan raportissa ”Vulnerabilities in Non-bank Commercial Real Estate Investors” tärkeimmät liikekiinteistöalasta johtuvat haavoittuvuudet. Raportissa tuodaan esiin tiedoissa vielä olevia puutteita, jotka hankaloittavat makrovakausvalvonnasta vastaavien viranomaisten toimeksiannon toteuttamista.


</Amend>
<Amend>Tarkistus		<NumAm>3</NumAm>
<DocAmend>Ehdotus asetukseksi</DocAmend>
<Article>Johdanto-osan 6 kappale</Article>
	

	Komission teksti
	Tarkistus

	(6)	Samassa vuoden 2019 suosituksessa EJRK määritteli fyysisen liikekiinteistön miksi tahansa tuloa tuottavaksi kiinteistöksi, joka on joko olemassa tai rakenteilla, mukaan lukien vuokrakiinteistöt, tai joko olemassa tai rakenteilla olevaksi kiinteistöksi, jota sen omistajat käyttävät liiketoiminnan, tehtävän tai toiminnan harjoittamiseen, jota ei luokitella asuinkiinteistöksi ja joka käsittää sosiaaliset vuokrakiinteistöt. Tämän asetuksen määritelmät ovat yhdenmukaisia EJRK:n vuonna 2019 suosittamien määritelmien kanssa.
	(6)	Samassa vuoden 2019 suosituksessa EJRK määritteli fyysisen liikekiinteistön miksi tahansa tuloa tuottavaksi kiinteistöksi, joka on joko olemassa tai rakenteilla, mukaan lukien vuokrakiinteistöt, tai joko olemassa tai rakenteilla olevaksi kiinteistöksi, jota sen omistajat käyttävät liiketoiminnan, tehtävän tai toiminnan harjoittamiseen, jota ei luokitella asuinkiinteistöksi. Tämän asetuksen määritelmät ovat yhdenmukaisia EJRK:n vuonna 2019 suosittamien määritelmien kanssa.


</Amend>
<Amend>Tarkistus		<NumAm>4</NumAm>
<DocAmend>Ehdotus asetukseksi</DocAmend>
<Article>Johdanto-osan 10 kappale</Article>
	

	Komission teksti
	Tarkistus

	(10)	Asetuksen (EY) N:o 223/2009, sellaisena kuin se on muutettuna asetuksella (EU) 2024/3018, 17 b artiklan mukaisesti kansallisilla tilastolaitoksilla ja komissiolla (Eurostatilla) olisi myös oltava pääsy uusiin tietolähteisiin, mukaan lukien yksityisen tahon hallussa olevat tiedot, ja oikeus käyttää niitä tilastotarkoituksiin. Yksityisten tietojen haltijoiden olisi pyynnöstä asetettava tiedot ja merkitykselliset metatiedot maksutta kansallisten tilastolaitosten tai komission (Eurostatin) saataville, jos pyydetyt tiedot ovat ehdottomasti tarpeen Euroopan liikekiinteistöjä koskevien muiden kuin rahoitustilastojen kehittämiseksi, tuottamiseksi ja jakelemiseksi ja jos tietoja ei voida saada muilla tavoin tai niiden uudelleenkäyttö keventää huomattavasti tietojen haltijoille ja muille yrityksille aiheutuvaa vastausrasitetta.
	(10)	Asetuksen (EY) N:o 223/2009, sellaisena kuin se on muutettuna asetuksella (EU) 2024/3018, 17 b artiklan mukaisesti kansallisilla tilastolaitoksilla ja komissiolla (Eurostatilla) olisi myös oltava pääsy uusiin tietolähteisiin, mukaan lukien yksityisen tahon hallussa olevat tiedot, ja oikeus käyttää niitä tilastotarkoituksiin. Yksityisten tietojen haltijoiden olisi pyynnöstä asetettava tiedot ja merkitykselliset metatiedot maksutta kansallisten tilastolaitosten tai komission (Eurostatin) saataville, jos pyydetyt tiedot ovat ehdottomasti tarpeen Euroopan liikekiinteistöjä koskevien muiden kuin rahoitustilastojen kehittämiseksi, tuottamiseksi ja jakelemiseksi ja jos tietoja ei voida saada muilla tavoin tai niiden uudelleenkäyttö keventää huomattavasti tietojen haltijoille ja muille yrityksille aiheutuvaa vastausrasitetta. Kansallisten tilastolaitosten ja komission oikeus pyytää tietoja yksityisiltä tiedon haltijoilta ei saisi aiheuttaa kohtuutonta taloudellista rasitetta yrityksille tai yhdistyksille.


</Amend>
<Amend>Tarkistus		<NumAm>5</NumAm>
<DocAmend>Ehdotus asetukseksi</DocAmend>
<Article>Johdanto-osan 14 kappale</Article>
	

	Komission teksti
	Tarkistus

	(14)	Jos tarvitaan uusia tietovaatimuksia tai parannuksia tämän asetuksen kattamiin tietokokonaisuuksiin, olisi käynnistettävä pilottitutkimuksia. Jäsenvaltioiden olisi voitava toteuttaa nämä pilottitutkimukset vapaaehtoiselta pohjalta, ja samalla olisi varmistettava maiden edustavuus EU:n tasolla.
	(14)	Jos tarvitaan uusia tietovaatimuksia tai parannuksia tämän asetuksen kattamiin tietokokonaisuuksiin liikekiinteistöalan riskien tehokkaan valvonnan helpottamiseksi, pilottitutkimukset, joita jäsenvaltiot toteuttavat tyhjillään olevien liikekiinteistöjen määrästä ja liikekiinteistöjen vuokratuotoista, olisi käynnistettävä ennen 1 päivää tammikuuta 2029. Tällaisiin tutkimuksiin olisi sisällyttävä yksityiskohtainen arvio yksityisille tiedon haltijoille ja viranomaisille mahdollisesti aiheutuvista kustannuksista. Jäsenvaltioiden olisi voitava toteuttaa muut pilottitutkimukset vapaaehtoiselta pohjalta, ja samalla olisi varmistettava maiden edustus unionin tasolla. Pilottitutkimuksissa olisi asetettava etusijalle tiedot, jotka liittyvät lyhytaikaiseen vuokramajoitukseen ja sen vaikutuksiin liikekiinteistöihin.


</Amend>
<Amend>Tarkistus		<NumAm>6</NumAm>
<DocAmend>Ehdotus asetukseksi</DocAmend>
<Article>Johdanto-osan 14 a kappale (uusi)</Article>
	

	Komission teksti
	Tarkistus

	
	(14 a)	Sisämarkkina- ja tulliohjelma sisältyy monivuotiseen rahoituskehykseen 2028–2034, ja siitä rahoitetaan Euroopan tilastoja tukevia unionin toimia. Ohjelmassa mainitaan nimenomaisesti, että yksi sen tavoitteista on virallisten Euroopan tilastojen, kuten liikekiinteistöjä koskevien muiden kuin rahoitustilastojen, kehittäminen, tuottaminen ja levittäminen.


</Amend>
<Amend>Tarkistus		<NumAm>7</NumAm>
<DocAmend>Ehdotus asetukseksi</DocAmend>
<Article>Johdanto-osan 16 kappale</Article>
	

	Komission teksti
	Tarkistus

	(16)	Jotta voidaan ottaa huomioon talouden ja tekniikan kehitys, komissiolle olisi siirrettävä valta hyväksyä säädösvallan siirron nojalla annettavia delegoituja säädöksiä Euroopan unionin toiminnasta tehdyn sopimuksen 290 artiklan mukaisesti liitteessä I vahvistettujen muuttujien luettelon muuttamiseksi. On erityisen tärkeää, että komissio asiaa valmistellessaan toteuttaa asianmukaiset kuulemiset, myös asiantuntijatasolla, ja että nämä kuulemiset toteutetaan paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa8 vahvistettujen periaatteiden mukaisesti. Jotta voitaisiin erityisesti varmistaa tasavertainen osallistuminen delegoitujen säädösten valmisteluun, Euroopan parlamentille ja neuvostolle toimitetaan kaikki asiakirjat samaan aikaan kuin jäsenvaltioiden asiantuntijoille, ja Euroopan parlamentin ja neuvoston asiantuntijoilla on järjestelmällisesti oikeus osallistua komission asiantuntijaryhmien kokouksiin, joissa valmistellaan delegoituja säädöksiä.
	(16)	Uudelleentarkastelulausekkeen puitteissa ja jotta voidaan ottaa huomioon talouden ja tekniikan kehitys, komission olisi arvioitava liitteessä vahvistettuja muuttujia, myös sitä, vääristävätkö sosiaaliset vuokrakiinteistöt liikekiinteistöalan kehityksen seurantaa rahoitusvakauden osalta, ja tarvetta eritellä sosiaaliset vuokrakiinteistöt tietyissä muuttujissa, sekä arvioitava pilottitutkimuksia.

	_________________
	

	8 EUVL L 123, 12.5.2016, s. 1.
	


</Amend>
<Amend>Tarkistus		<NumAm>8</NumAm>
<DocAmend>Ehdotus asetukseksi</DocAmend>
<Article>Johdanto-osan 17 kappale</Article>
	

	Komission teksti
	Tarkistus

	(17)	Jotta voidaan varmistaa tämän asetuksen yhdenmukainen täytäntöönpano muuttujien yksityiskohtien sekä muotoa, turvallisuutta ja salassapitoa koskevien toimenpiteiden ja salassapidettävien tietojen vaihdon, laatu- ja metatietojen selvitysten siirtoa, sisältöä ja määräaikoja koskevien järjestelyjen, tietojen ja metatietojen siirtoa koskevien standardien sekä tämän asetuksen vaatimuksista tai tämän asetuksen nojalla annettujen delegoitujen säädösten tai täytäntöönpanosäädösten vaatimuksista poikkeamisen osalta, komissiolle olisi siirrettävä täytäntöönpanovaltaa. Tätä valtaa olisi käytettävä Euroopan parlamentin ja neuvoston asetuksen (EU) N:o 182/20119 mukaisesti.
	(17)	Jotta voidaan varmistaa tämän asetuksen yhdenmukainen täytäntöönpano muuttujien yksityiskohtien osalta, komissiolle olisi siirrettävä täytäntöönpanovaltaa. Näiden täytäntöönpanosäädösten olisi koskettava ainoastaan tämän asetuksen soveltamiseksi tarvittavia teknisiä yksityiskohtia ja käytännön järjestelyjä, kuten muotojen, tiedonsiirtomenettelyjen, turvatoimien tai teknisten eritelmien vahvistamista, mukaan lukien tämän asetuksen vaatimuksia koskevien poikkeusten määritteleminen. Niillä ei pitäisi luoda jäsenvaltioille tai tietojen toimittajille uusia raportointivelvoitteita tai laajentaa nykyisiä velvoitteita. Tätä valtaa olisi käytettävä Euroopan parlamentin ja neuvoston asetuksen (EU) N:o 182/20119 mukaisesti.

	_________________
	_________________

	9 EUVL L 55, 28.2.2011, s. 13.
	9 EUVL L 55, 28.2.2011, s. 13.


</Amend>
<Amend>Tarkistus		<NumAm>9</NumAm>
<DocAmend>Ehdotus asetukseksi</DocAmend>
<Article>Johdanto-osan 18 kappale</Article>
	

	Komission teksti
	Tarkistus

	(18)	Jos tämän asetuksen tai tämän asetuksen nojalla annettujen täytäntöönpanosäädösten soveltaminen edellyttää merkittäviä mukautuksia jonkin jäsenvaltion kansalliseen tilastojärjestelmään, komission olisi voitava asianmukaisesti perustelluissa tapauksissa myöntää asianomaiselle jäsenvaltiolle poikkeuksia. Tällaisten poikkeusten olisi oltava väliaikaisia, ja ne olisi myönnettävä enintään kolmeksi vuodeksi. Komission olisi tuettava asianomaisia jäsenvaltioita toimissa, joilla pyritään toteuttamaan niiden tilastojärjestelmiin mukautukset, joita vaaditaan, jotta poikkeuksista voidaan luopua mahdollisimman pian.
	(18)	Jos tämän asetuksen tai tämän asetuksen nojalla annettujen täytäntöönpanosäädösten soveltaminen edellyttää merkittäviä mukautuksia jonkin jäsenvaltion kansalliseen tilastojärjestelmään, erityisesti jos olennaisia osia tiedonkeruun edellyttämistä hallinnollisista menettelyistä ei ole vielä digitalisoitu, komission olisi voitava asianmukaisesti perustelluissa tapauksissa myöntää asianomaiselle jäsenvaltiolle poikkeuksia. Tällaisten poikkeusten olisi oltava väliaikaisia, ja ne olisi myönnettävä enintään neljäksi vuodeksi. Komission olisi tuettava asianomaisia jäsenvaltioita toimissa, joilla pyritään toteuttamaan niiden tilastojärjestelmiin mukautukset, joita vaaditaan, jotta poikkeuksista voidaan luopua mahdollisimman pian.


</Amend>
<Amend>Tarkistus		<NumAm>10</NumAm>
<DocAmend>Ehdotus asetukseksi</DocAmend>
<Article>2 artikla – 1 kohta – 2 alakohta – c alakohta</Article>
	

	Komission teksti
	Tarkistus

	c)	sosiaalinen kiinteistö;
	Poistetaan.


</Amend>
<Amend>Tarkistus		<NumAm>11</NumAm>
<DocAmend>Ehdotus asetukseksi</DocAmend>
<Article>3 artikla – 2 kohta</Article>
	

	Komission teksti
	Tarkistus

	Jos hallinnollisten tietojen avulla ei pystytä tuottamaan tilastoja, jotka täyttävät tämän asetuksen 6 artiklassa säädetyt laatuvaatimukset, jäsenvaltiot voivat käyttää lisäksi muita asiaankuuluvia tietolähteitä, mukaan lukien kyselytutkimukset ja yksityisten tahojen hallussa olevat tiedot, sekä tieteellisesti perusteltuja, hyvin dokumentoituja ja julkisesti saatavilla olevia menetelmiä tai innovatiivisia lähestymistapoja välttäen samalla liiallista rasitusta vastaajille.
	Jos hallinnollisten tietojen avulla ei pystytä tuottamaan tilastoja, jotka täyttävät tämän asetuksen 6 artiklassa säädetyt laatuvaatimukset, jäsenvaltiot voivat käyttää lisäksi muita asiaankuuluvia tietolähteitä, mukaan lukien kyselytutkimukset ja yksityisten tahojen hallussa olevat tiedot, sekä tieteellisesti perusteltuja, hyvin dokumentoituja ja julkisesti saatavilla olevia menetelmiä tai innovatiivisia lähestymistapoja välttäen samalla liiallista rasitusta vastaajille, mukaan lukien suhteeton taloudellinen rasite.


</Amend>
<Amend>Tarkistus		<NumAm>12</NumAm>
<DocAmend>Ehdotus asetukseksi</DocAmend>
<Article>4 artikla – 2 kohta</Article>
	

	Komission teksti
	Tarkistus

	2.	Tilastoyksiköiden, joilta liikekiinteistöjä koskevia tietoja saadaan, on tarvittaessa tehtävä yhteistyötä tietojen keräämisessä tai toimittamisessa. Tilastoyksiköiden on annettava oikea-aikaiset, tarkat ja kattavat tiedot, joita tarvitaan tässä asetuksessa säädettyjen tilastojen tuottamiseen. Tilastoyksiköiden on toimitettava kyseiset tiedot kansallisille tilastoviranomaisille, jotka vastaavat liikekiinteistöjä koskevien muiden kuin rahoitustilastojen kokoamisesta.
	2.	Tilastoyksiköiden, joilta liikekiinteistöjä koskevia tietoja saadaan, on tarvittaessa tehtävä yhteistyötä tietojen keräämisessä tai toimittamisessa. Tilastoyksiköiden on annettava oikea-aikaiset, tarkat ja kattavat tiedot, joita tarvitaan tässä asetuksessa säädettyjen tilastojen tuottamiseen. Tilastoyksiköiden on toimitettava kyseiset tiedot kansallisille tilastoviranomaisille, jotka vastaavat liikekiinteistöjä koskevien muiden kuin rahoitustilastojen kokoamisesta. Tiedot on annettava sähköisessä ja koneluettavassa muodossa.


</Amend>
<Amend>Tarkistus		<NumAm>13</NumAm>
<DocAmend>Ehdotus asetukseksi</DocAmend>
<Article>4 artikla – 3 kohta</Article>
	

	Komission teksti
	Tarkistus

	3.	Liikekiinteistöjä koskevien muiden kuin rahoitustilastojen kokoamisesta vastaavien kansallisten tilastoviranomaisten pyynnöstä tilastoyksiköiden on toimitettava liiketoimia koskevat sähköiset asiakirja-aineistot, jos sellaisia on saatavilla, niin yksityiskohtaisesti kuin on tarpeen liikekiinteistöjä koskevien muiden kuin rahoitustilastojen tuottamiseksi.
	3.	Liikekiinteistöjä koskevien muiden kuin rahoitustilastojen kokoamisesta vastaavien kansallisten tilastoviranomaisten pyynnöstä tilastoyksiköiden on toimitettava liiketoimia koskevat sähköiset ja koneluettavat asiakirja-aineistot, jos sellaisia on saatavilla, niin yksityiskohtaisesti kuin on tarpeen liikekiinteistöjä koskevien muiden kuin rahoitustilastojen tuottamiseksi.


</Amend>
<Amend>Tarkistus		<NumAm>14</NumAm>
<DocAmend>Ehdotus asetukseksi</DocAmend>
<Article>4 artikla – 4 kohta</Article>
	

	Komission teksti
	Tarkistus

	4.	Asetuksen (EY) N:o 223/2009 17 a artiklan mukaisesti kansallisilla tilastolaitoksilla ja muilla kansallisilla tilastoviranomaisilla on oltava maksutta, viipymättä ja riittävällä tiheydellä ja tarkkuudella pääsy hallinnollisten tietolähteiden tietoihin ja merkityksellisiin metatietoihin, tietokantoihin, yhteentoimivuusjärjestelmiin ja kaikkiin liikekiinteistöjä koskevien muiden kuin rahoitustilastojen tuottamisessa merkityksellisiin ja tarpeellisiin tietoihin ja oikeus käyttää ja integroida niitä. Liikekiinteistöjä koskevien muiden kuin rahoitustilastojen laatimisesta vastaavien kansallisten tilastoviranomaisten pääsy tällaisiin tietoihin ja metatietoihin on rajoitettava hallinnollisiin rekistereihin niiden omissa julkisissa hallintojärjestelmissä.
	4.	Asetuksen (EY) N:o 223/2009 17 a artiklan mukaisesti kansallisilla tilastolaitoksilla ja muilla kansallisilla tilastoviranomaisilla on oltava maksutta, viipymättä ja riittävällä tiheydellä ja tarkkuudella pääsy hallinnollisten tietolähteiden tietoihin ja merkityksellisiin metatietoihin, tietokantoihin, yhteentoimivuusjärjestelmiin ja kaikkiin liikekiinteistöjä koskevien muiden kuin rahoitustilastojen tuottamisessa merkityksellisiin ja tarpeellisiin tietoihin ja oikeus käyttää ja integroida niitä, ja mainitun asetuksen 17 e artiklan mukaisesti, kun käytetään yksityisten tiedon haltijoiden tietoja. Liikekiinteistöjä koskevien muiden kuin rahoitustilastojen laatimisesta vastaavien kansallisten tilastoviranomaisten pääsy tällaisiin tietoihin ja metatietoihin on rajoitettava hallinnollisiin rekistereihin niiden omissa julkisissa hallintojärjestelmissä.


</Amend>
<Amend>Tarkistus		<NumAm>15</NumAm>
<DocAmend>Ehdotus asetukseksi</DocAmend>
<Article>4 artikla – 5 kohta</Article>
	

	Komission teksti
	Tarkistus

	5.	Kansallinen tilastolaitos tai komissio (Eurostat) voi asetuksen (EY) N:o 223/2009 17 b artiklan mukaisesti pyytää yksityistä tiedon haltijaa asettamaan maksutta saataville tietoja ja merkityksellisiä metatietoja, jos pyydetyt tiedot ovat ehdottoman välttämättömiä Euroopan liikekiinteistöjä koskevien tilastojen kehittämiseksi, tuottamiseksi ja levittämiseksi ja jos tietoja ei voida saada muilla tavoin tai niiden uudelleenkäyttö keventää huomattavasti tietojen haltijoille ja muille yrityksille aiheutuvaa vastausrasitetta.
	5.	Kansallinen tilastolaitos tai komissio (Eurostat) voi asetuksen (EY) N:o 223/2009 17 b artiklan mukaisesti pyytää yksityistä tiedon haltijaa asettamaan maksutta saataville tietoja ja merkityksellisiä metatietoja, jos pyydetyt tiedot ovat ehdottoman välttämättömiä Euroopan liikekiinteistöjä koskevien tilastojen kehittämiseksi, tuottamiseksi ja levittämiseksi ja jos tietoja ei voida saada muilla tavoin tai niiden uudelleenkäyttö keventää huomattavasti tietojen haltijoille ja muille yrityksille aiheutuvaa vastausrasitetta, ja mainitun asetuksen 17 e artiklan mukaisesti, kun käytetään yksityisten tiedon haltijoiden tietoja. Yksityisiltä tiedon haltijoilta saatujen, kansallisen tilastolaitoksen tai komission (Eurostatin) toimivaltaan kuulumattomien salaamattomien tietojen ja metatietojen siirto, julkaiseminen tai muu käyttö edellyttää asianomaisen yksityisen tiedon haltijan nimenomaista kirjallista suostumusta.


</Amend>
<Amend>Tarkistus		<NumAm>16</NumAm>
<DocAmend>Ehdotus asetukseksi</DocAmend>
<Article>5 artikla – 2 kohta</Article>
	

	Komission teksti
	Tarkistus

	2.	Jäsenvaltioiden on koottava ja toimitettava komissiolle (Eurostatille) kunkin 1 kohdassa tarkoitetun muuttujan kannalta merkitykselliset tiedot.
	2.	Jäsenvaltioiden on koottava ja toimitettava komissiolle (Eurostatille) kunkin 1 kohdassa tarkoitetun muuttujan kannalta merkitykselliset tiedot. Tiedot on toimitettava myös NUTS 3 -tasolla, jos ne ovat saatavilla.


</Amend>
<Amend>Tarkistus		<NumAm>17</NumAm>
<DocAmend>Ehdotus asetukseksi</DocAmend>
<Article>5 artikla – 3 kohta</Article>
	

	Komission teksti
	Tarkistus

	3.	Siirretään komissiolle valta antaa delegoituja säädöksiä 9 artiklan mukaisesti liitteessä olevan muuttujien luettelon muuttamiseksi.
	Poistetaan.


</Amend>
<Amend>Tarkistus		<NumAm>18</NumAm>
<DocAmend>Ehdotus asetukseksi</DocAmend>
<Article>7 artikla – -1 kohta (uusi)</Article>
	

	Komission teksti
	Tarkistus

	
		-1. Komissio (Eurostat) käynnistää ennen 1 päivää tammikuuta 2029 pilottitutkimuksia tyhjillään olevien liikekiinteistöjen määrästä ja liikekiinteistöjen vuokratuotoista, ja jäsenvaltiot toteuttavat ne. Tällaisiin tutkimuksiin on sisällyttävä yksityiskohtainen arvio yksityisille tiedon haltijoille ja viranomaisille mahdollisesti aiheutuvista lisäkustannuksista.


</Amend>
<Amend>Tarkistus		<NumAm>19</NumAm>
<DocAmend>Ehdotus asetukseksi</DocAmend>
<Article>7 artikla – 1 kohta – 1 a alakohta (uusi)</Article>
	

	Komission teksti
	Tarkistus

	
	Pilottitutkimukset voivat koskea muun muassa seuraavia aiheita:


</Amend>
<Amend>Tarkistus		<NumAm>20</NumAm>
<DocAmend>Ehdotus asetukseksi</DocAmend>
<Article>7 artikla – 1 kohta – a alakohta (uusi)</Article>
	

	Komission teksti
	Tarkistus

	
	a)	lyhytaikainen vuokramajoitus ja sen vaikutus liikekiinteistöihin;


</Amend>
<Amend>Tarkistus		<NumAm>21</NumAm>
<DocAmend>Ehdotus asetukseksi</DocAmend>
<Article>7 artikla – 1 kohta – b alakohta (uusi)</Article>
	

	Komission teksti
	Tarkistus

	
	b)	keskeinen ja muu kuin keskeinen sijainti, ja sen vaikutus vuokratuottoon;


</Amend>
<Amend>Tarkistus		<NumAm>22</NumAm>
<DocAmend>Ehdotus asetukseksi</DocAmend>
<Article>7 artikla – 1 kohta – c alakohta (uusi)</Article>
	

	Komission teksti
	Tarkistus

	
	c)	asumiseen tarkoitettujen liikekiinteistöjen ja muiden liikekiinteistöjen välinen ero;


</Amend>
<Amend>Tarkistus		<NumAm>23</NumAm>
<DocAmend>Ehdotus asetukseksi</DocAmend>
<Article>7 artikla – 1 kohta – d alakohta (uusi)</Article>
	

	Komission teksti
	Tarkistus

	
	d)	sosiaalisten vuokrakiinteistöjen erittely liitteessä vahvistetussa muuttujien luettelossa.


</Amend>
<Amend>Tarkistus		<NumAm>24</NumAm>
<DocAmend>Ehdotus asetukseksi</DocAmend>
<Article>7 artikla – 2 kohta</Article>
	

	Komission teksti
	Tarkistus

	2.	Edellä 1 kohdassa tarkoitetut pilottitutkimukset on toteutettava uusien tietovaatimusten tai parannusten tarkoituksenmukaisuuden ja toteutettavuuden arvioimiseksi. Komissio tekee tarvittaessa ja pilottitutkimusten tulokset huomioon ottaen ehdotuksia uusien tietovaatimusten käyttöönottamiseksi.
	2.	Edellä 1 kohdassa tarkoitetut pilottitutkimukset on toteutettava uusien tietovaatimusten tai parannusten tarkoituksenmukaisuuden ja toteutettavuuden arvioimiseksi, ja niitä toteutettaessa on minimoitava yksityisille tiedon haltijoille aiheutuva rasite. Komissio tekee tarvittaessa ja pilottitutkimusten tulokset huomioon ottaen ehdotuksia uusien tietovaatimusten käyttöönottamiseksi.


</Amend>
<Amend>Tarkistus		<NumAm>25</NumAm>
<DocAmend>Ehdotus asetukseksi</DocAmend>
<Article>9 artikla – otsikko</Article>
	

	Komission teksti
	Tarkistus

	Siirretyn säädösvallan käyttäminen
	Uudelleentarkastelu


</Amend>
<Amend>Tarkistus		<NumAm>26</NumAm>
<DocAmend>Ehdotus asetukseksi</DocAmend>
<Article>9 artikla – 1 kohta</Article>
	

	Komission teksti
	Tarkistus

	1.	Komissiolle siirrettyä valtaa antaa delegoituja säädöksiä koskevat tässä artiklassa säädetyt edellytykset.
	Poistetaan.


</Amend>
<Amend>Tarkistus		<NumAm>27</NumAm>
<DocAmend>Ehdotus asetukseksi</DocAmend>
<Article>9 artikla – 1 a kohta (uusi)</Article>
	

	Komission teksti
	Tarkistus

	
	1 a.	Komissio julkaisee 31 päivään joulukuuta 2029 mennessä arvioinnin liitteessä vahvistetusta muuttujien luettelosta, jossa arvioidaan myös, vääristävätkö sosiaaliset vuokrakiinteistöt liikekiinteistöalan kehityksen seurantaa rahoitusvakauden osalta, sekä tarpeesta eritellä sosiaaliset vuokrakiinteistöt liitteen muuttujissa a ja b. Arviointiin liitetään tarvittaessa lainsäädäntöehdotus tämän asetuksen muuttamisesta.


</Amend>
<Amend>Tarkistus		<NumAm>28</NumAm>
<DocAmend>Ehdotus asetukseksi</DocAmend>
<Article>9 artikla – 2 kohta</Article>
	

	Komission teksti
	Tarkistus

	2.	Siirretään komissiolle tämän asetuksen voimaantulopäivästä viiden vuoden ajaksi 5 artiklan 2 kohdassa tarkoitettu valta antaa delegoituja säädöksiä. Komissio laatii siirrettyä säädösvaltaa koskevan kertomuksen viimeistään yhdeksän kuukautta ennen tämän viiden vuoden kauden päättymistä. Säädösvallan siirtoa jatketaan ilman eri toimenpiteitä samanpituisiksi kausiksi, jollei Euroopan parlamentti tai neuvosto vastusta tällaista jatkamista viimeistään kolme kuukautta ennen kunkin kauden päättymistä.
	Poistetaan.


</Amend>
<Amend>Tarkistus		<NumAm>29</NumAm>
<DocAmend>Ehdotus asetukseksi</DocAmend>
<Article>9 artikla – 2 a kohta (uusi)</Article>
	

	Komission teksti
	Tarkistus

	
	2 a.	Komissio julkaisee viimeistään 31 päivänä joulukuuta 2031 arvioinnin 7 artiklassa säädetyistä pilottitutkimuksista. Arviointiin liitetään tarvittaessa lainsäädäntöehdotus tämän asetuksen muuttamisesta.


</Amend>
<Amend>Tarkistus		<NumAm>30</NumAm>
<DocAmend>Ehdotus asetukseksi</DocAmend>
<Article>9 artikla – 3 kohta</Article>
	

	Komission teksti
	Tarkistus

	3.	Euroopan parlamentti tai neuvosto voi milloin tahansa peruuttaa 5 artiklan 2 kohdassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.
	Poistetaan.


</Amend>
<Amend>Tarkistus		<NumAm>31</NumAm>
<DocAmend>Ehdotus asetukseksi</DocAmend>
<Article>9 artikla – 4 kohta</Article>
	

	Komission teksti
	Tarkistus

	4.	Ennen kuin komissio hyväksyy delegoidun säädöksen, se kuulee kunkin jäsenvaltion nimeämiä asiantuntijoita paremmasta lainsäädännöstä 13 päivänä huhtikuuta 2016 tehdyssä toimielinten välisessä sopimuksessa vahvistettujen periaatteiden mukaisesti.
	Poistetaan.


</Amend>
<Amend>Tarkistus		<NumAm>32</NumAm>
<DocAmend>Ehdotus asetukseksi</DocAmend>
<Article>9 artikla – 5 kohta</Article>
	

	Komission teksti
	Tarkistus

	5.	Heti kun komissio on antanut delegoidun säädöksen, komissio antaa sen tiedoksi yhtäaikaisesti Euroopan parlamentille ja neuvostolle.
	Poistetaan.


</Amend>
<Amend>Tarkistus		<NumAm>33</NumAm>
<DocAmend>Ehdotus asetukseksi</DocAmend>
<Article>9 artikla – 6 kohta</Article>
	

	Komission teksti
	Tarkistus

	6.	Edellä olevan 5 artiklan 2 kohdan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.
	Poistetaan.


</Amend>
<Amend>Tarkistus		<NumAm>34</NumAm>
<DocAmend>Ehdotus asetukseksi</DocAmend>
<Article>11 artikla – 1 kohta</Article>
	

	Komission teksti
	Tarkistus

	1.	Jos tämän asetuksen tai sen nojalla hyväksyttyjen täytäntöönpanotoimenpiteiden soveltaminen edellyttää huomattavia mukautuksia jonkin jäsenvaltion kansalliseen tilastojärjestelmään, komissio voi antaa täytäntöönpanosäädöksiä, joilla myönnetään asianomaiselle jäsenvaltiolle poikkeuksia enintään kolmeksi vuodeksi.
	1.	Jos tämän asetuksen tai sen nojalla hyväksyttyjen täytäntöönpanotoimenpiteiden soveltaminen edellyttää huomattavia mukautuksia jonkin jäsenvaltion kansalliseen tilastojärjestelmään, komissio voi antaa täytäntöönpanosäädöksiä, joilla myönnetään asianomaiselle jäsenvaltiolle poikkeuksia enintään neljäksi vuodeksi.


</Amend>
<Amend>Tarkistus		<NumAm>35</NumAm>
<DocAmend>Ehdotus asetukseksi</DocAmend>
<Article>13 artikla – 2 kohta – 1 alakohta</Article>
	

	Komission teksti
	Tarkistus

	Sitä sovelletaan 1 päivästä tammikuuta 2026.
	Sitä sovelletaan 1 päivästä tammikuuta 2028.


</Amend>
</RepeatBlock-Amend>

